Diari Oficial de la Generalitat Valenciana


Sumari del DOGV 7577, del 23-07-2015 (2015/6470)

RESOLUCIÓ Rectoral 959, de 5 de juny del 2015, de la Universitat Miguel Hernández d'Elx, per la qual es crea el fitxer automatitzat per a enquestes a pacients.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/06/05/(1)/dof/vci/html**

### Dades del document

Número de DOGV
:   7577

Data del DOGV
:   23-07-2015

Secció del DOGV
:   I. DISPOSICIONS GENERALS

Número del document
:   2015/6470


Data del document
:   05-06-2015

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * Universitat Miguel Hernández
    * universitat
    * legislació
    * base de dades
    * dades personals

RESOLUCIÓ Rectoral 959, de 5 de juny del 2015, de la Universitat Miguel Hernández d'Elx, per la qual es crea el fitxer automatitzat per a enquestes a pacients. [2015/6470]  
En compliment d'allò que disposa l'article 20 de la Llei Orgànica 15/1999, de 13 de desembre, de Dades de Caràcter Personal, així com l'article 52 del Reial Decret 1720/2007, de 21 de desembre, pel qual s'aprova el Reglament de desenvolupament de la referida llei orgànica, que preveu que la creació, la modificació o la supressió dels fitxers de les administracions públiques únicament es podran fer mitjançant una disposició de caràcter general publicades en el Boletín Oficial del Estado o diari oficial corresponent:  
Vist el document de seguretat per a la protecció de fitxers automatitzats de dades de caràcter personal de la Universitat Miguel Hernández d'Elx, aprovat pel Consell de Govern, reunit en data 13 de maig de 2009.  
Vista la proposta formulada pel comité per a l'aplicació de la Llei Orgànica de Protecció de Dades en la Universitat Miguel Hernández d'Elx, resolc:  
  
Primer  
Aprovar la creació del fitxer automatitzat amb la descripció que figura a l'annex I.  
  
Segon  
La Universitat Miguel Hernández d'Elx adoptarà les mesures d'índole tècnica i organitzativa necessàries per garantir la seguretat de les dades de caràcter personal del fitxer descrit a l'annex I.  
  
Tercer  
Els responsables del fitxer automatitzat indicat en l'annex I, adoptaran les mesures necessàries per assegurar que les dades de caràcter personal s'utilitzaran exclusivament per a les finalitats que justificaren la seua creació.  
  
Quart  
Els afectats pel fitxer automatitzat indicat en l'annex I poden exercir el seu dret d'accés, de rectificació i de cancel·lació de les dades, davant de l'òrgan competent i de la forma reglamentàriament establerta en els casos previstos en la legislació vigent.  
  
Cinqué  
En el cas que es prevegen comunicacions de dades, la Universitat Miguel Hernández d'Elx advertirà els cessionaris de dades de caràcter personal de la seua obligació d'utilitzar-los exclusivament per a la finalitat de cessió.  
  
Sisé  
Ordenar la publicació de la present resolució en el Diari Oficial de la Comunitat Valenciana.  
  
Seté  
Notificar la creació del fitxer a l'Agència Espanyola de Protecció de Dades als efectes de sol·licitar la inscripció en el Registre General de Protecció de Dades.  
  
Elx, 5 de juny de 2015.- El rector: Jesús Tadeo Pastor Ciurana.  
  
  
  
  
ANNEX I  
  
Denominació  
Fitxer Automatitzat per a Enquestes a Pacients.  
  
Finalitat i usos previstos  
El fitxer s'utilitzarà per contactar telefònicament amb els pacients i realitzar l'estudi de satisfacció i d'opinió de pacients de la Comunitat Valenciana.   
  
Persones i col·lectius dels qui s'obtenen les dades o que resulten obligats a subministrar-les  
Pacients.  
  
Estructura bàsica del fitxer i descripció de les dades recollides  
- Dades de caràcter identificatiu: nom i cognoms, telèfon mòbil i fix, targeta sanitària.  
- Altres dades: data de naixement, data i hora en què fou atés en un centre sanitari; modalitat d'atenció: Cirurgia, Medicina, Urgències, Pediatria, consultes externes, centre d'especialitat i primària; en cas d'urgència hospitalària: triatge, sexe i hora en la qual fou atés.  
  
  
Sistema de tractament de les dades  
Fitxer manual.  
  
Cessió de dades prevista  
No se'n preveuen.  
  
Transferències Internacionals de dades  
No se'n preveuen.  
  
Òrgans de les administracions responsables del fitxer  
Denominació de l'ens públic: Universitat Miguel Hernández d'Elx.  
  
Denominació dependència: Departament de Psicologia de la Salut.  
  
Nom de l'òrgan responsable: Vicerectorat d'Investigació.  
CIF: A9751092B.  
Domicili social: avinguda de la Universitat, s/n.  
Localitat: Elx.  
CP: 03981.  
Província: Alacant.  
País: Espanya.  
Telèfon: 317 621 590.  
Fax: 293 199 983.  
Adreça electrònica: oxqz.zxht@swu.cs.  
  
Serveis o unitats davant els quals poden exercir-se els drets d'accés, rectificació, cancel·lació i oposició  
Dependència: Departament de Psicologia de la Salut.  
Universitat Miguel Hernández d'Elx.  
CIF: O5482694U.  
Domicili: avinguda de la Universitat, s/n, edifici Altamira.  
Localitat: Elx.  
CP: 03154.  
Província: Alacant.  
País: Espanya.  
Telèfon: 417 904 014.  
Fax: 151 983 821.  
Adreça electrònica: nvnd.nzxr@zgv.zp.  
  
Mesures de seguretat  
Nivell alt.


Còpia Permalink ELI